Tamagit, d asentel i d-ilulen ɣer waṭas n yimedyazen d tmedyazin, deg-s ttawin-d ɣef: tutlayt, laṣel, d iẓuran n tmurt. Ben Muḥemmed d win yuran ula d netta ɣef tmagit, yettawi-ttid s sin n yiberdan : tusridt d tarusridt, yiwi-d ɣef tutlayt n tmaziɣt, yekkat ɣef tmurt, d yidles d wayen icudden yak ɣer leɛwayed d laṣel n umdan, ad d-sbegnen amkan sɛan deg umaḍal anda ttidiren, Ṣṣenf n tmedyazt-agi, ad tnaf s tugget ɣer Ben Muḥemmed; s yimeslayen-is leqqayen i iweɛren akken ad ten-yegzu yiwen, imi deg tmedyazt-is ad d-naf asugen i yettaken iyiḍrisen-is lmeɛna d yinumak yesɛan azal lqayen.